Source: http://ns.dsclex.ro/legislatie/2016/mai2016/mo2016_409.htm
Timestamp: 2019-08-24 07:13:40+00:00
Document Index: 13054384

Matched Legal Cases: ['articolul 52', 'articolul 54', 'articolul 2', 'articolul 48', 'articolul 481', 'articolul 51', 'articolul 52', 'articolul 53', 'articolul 54', 'articolul 56', 'articolul 74']

MONITORUL OFICIAL AL ROMÂNIEI Nr. 409/2016
Anul 184 (XXVIII) - Nr. 409 LEGI, DECRETE, HOTĂRÂRI ŞI ALTE ACTE Marţi, 31 mai 2016
104. - Lege pentru aprobarea Ordonanţei de urgenţă a Guvernului nr. 34/2015 privind reglementarea unor măsuri pentru stimularea absorbţiei fondurilor externe nerambursabile
543. - Decret privind promulgarea Legii pentru aprobarea Ordonanţei de urgenţă a Guvernului nr. 34/2015 privind reglementarea unor măsuri pentru stimularea absorbţiei fondurilor externe nerambursabile
107. - Lege privind aprobarea Ordonanţei de urgenţă a Guvernului nr. 63/2015 pentru prelungirea valabilităţii licenţelor de traseu şi a programului de transport în baza cărora se efectuează serviciile regulate de transport de persoane între municipiul Bucureşti şi localităţile judeţului Ilfov
546. - Decret pentru promulgarea Legii privind aprobarea Ordonanţei de urgenţă a Guvernului nr. 63/2015 pentru prelungirea valabilităţii licenţelor de traseu şi a programului de transport în baza cărora se efectuează serviciile regulate de transport de persoane între municipiul Bucureşti şi localităţile judeţului Ilfov
811. - Ordin al ministrului finanţelor publice privind prospectele de emisiune a certificatelor de trezorerie cu discont şi a obligaţiunilor de stat de tip benchmark aferente lunii iunie 2016
817. - Ordin al ministrului agriculturii şi dezvoltării rurale privind modificarea şi completarea Ordinului ministrului agriculturii şi dezvoltării rurale nr. 619/2015 pentru aprobarea criteriilor de eligibilitate, condiţiilor specifice şi a modului de implementare a schemelor de plăţi prevăzute la art. 1 alin. (2) şi (3) din Ordonanţa de urgenţă a Guvernului nr. 3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art. 2 din Legea nr. 36/1991 privind societăţile agricole şi alte forme de asociere în agricultură, precum şi a condiţiilor specifice de implementare pentru măsurile compensatorii de dezvoltare rurală aplicabile pe terenurile agricole, prevăzute în Programul Naţional de Dezvoltare Rurală 2014-2020
932/481. - Ordin al ministrului mediului, apelor şi pădurilor şi al viceprim-ministrului, ministrul economiei, comerţului şi relaţiilor cu mediul de afaceri, privind aprobarea Procedurii de autorizare pentru preluarea responsabilităţii gestionării deşeurilor de ambalaje
1.659. - Ordin al preşedintelui Agenţiei Naţionale de Administrare Fiscală privind modificarea anexei la Ordinul preşedintelui Agenţiei Naţionale de Administrare Fiscală nr. 3.631/2015 pentru aprobarea competenţei teritoriale de administrare
26. - Normă privind supravegherea sucursalelor societăţilor de asigurare din state terţe
Art. I. - Se aprobă Ordonanţa de urgenţă a Guvernului nr. 34 din 30 iunie 2015 privind reglementarea unor măsuri pentru stimularea absorbţiei fondurilor externe nerambursabile, publicată în Monitorul Oficial al României, Partea I, nr. 475 din 30 iunie 2015, cu următoarele modificări şi completări:
1. După articolul II se introduc două noi articole, articolele II1 şi II2, cu următorul cuprins:
„Art. II1. - Legea nr. 500/2002 privind finanţele publice, publicată în Monitorul Oficial al României, Partea I, nr. 597 din 13 august 2002, cu modificările şi completările ulterioare, se completează după cum urmează:
- La articolul 52, după alineatul (10) se introduce un nou alineat alineatul (101), cu următorul cuprins:
«(101) Sumele reprezentând plăţi în avans pentru implementarea proiectelor şi acţiunilor finanţate din fonduri europene 2014-2020 pot fi justificate prin bunuri livrate, lucrări executate şi servicii prestate până la termenul stabilit pentru plata finală conform contractelor încheiate, cu respectarea eventualelor prevederi specifice din contracte/decizii/ordine de finanţare şi, după caz, memorandumuri/acorduri de împrumut. Dispoziţiile alin. (10) se aplică în mod corespunzător»
Art. II2. - Legea nr. 273/2006 privind finanţele publice locale, publicată în Monitorul Oficial al României, Partea I, nr. 618 din 18 iulie 2006, cu modificările şi completările ulterioare, se modifică după cum urmează:
- La articolul 54 alineatul (91), litera a) se modifică şi va avea următorul cuprins:
«a) sumele reprezentând plăţi în avans pentru implementarea programelor, proiectelor şi acţiunilor finanţate din fonduri externe nerambursabile postaderare, altele decât cele aferente Programului operaţional sectorial Transport şi cele prevăzute la lit. b), pot fi justificate prin bunuri livrate, lucrări executate şi servicii prestate până la termenul stabilit pentru plata finală conform contractelor încheiate, cu respectarea eventualelor prevederi specifice din memorandumuri/acorduri/ contracte/decizii/ordine de finanţare;»1.
„- La articolul 2 alineatul (3), litera I1) se modifică şi va avea următorul cuprins:
«I1) proiect retrospectiv - proiect aflat în stadiu de execuţie sau finalizat, care a fost realizat cu surse de finanţare de la bugetul de stat, împrumuturi de la instituţii financiare internaţionale sau bănci de dezvoltare/cooperare internaţională, care pot face obiectul rambursării de la Comisia Europeană, toate aceste surse reprezentând efortul bugetului de stat pentru prefinanţarea respectivului proiect, pentru care nu este necesară amendarea actelor normative de aprobare/ratificare a respectivelor împrumuturi.»“
Art. II. - În termen de 30 de zile de la intrarea în vigoare a prezentei legi, Ministerul Fondurilor Europene întreprinde demersurile necesare pentru informarea beneficiarilor cu privire la valoarea şi natura proiectelor pe care ie pot depune conform prevederilor Ordonanţei de urgenţă a Guvernului nr. 34/2015 privind reglementarea unor măsuri pentru stimularea absorbţiei fondurilor externe nerambursabile, cu completările ulterioare.
CÂLIN-CONSTANTIN-ANTON POPESCU-TARICEANU
Articol unic. - Se promulgă Legea pentru aprobarea Ordonanţei de urgenţă a Guvernului nr. 34/2015 privind reglementarea unor măsuri pentru stimularea absorbţiei fondurilor externe nerambursabile şi se dispune publicarea acestei legi în Monitorul Oficial al României, Partea I.
Art. I. - Se aprobă Ordonanţa de urgenţă a Guvernului nr. 63 din 30 decembrie 2015 pentru prelungirea valabilităţii licenţelor de traseu şi a programului de transport în baza cărora se efectuează serviciile regulate de transport de persoane între municipiul Bucureşti şi localităţile judeţului Ilfov, publicată în Monitorul Oficial al României, Partea I, nr. 984 din 30 decembrie 2015, cu următoarele modificări şi completări:
privind prelungirea valabilităţii licenţelor de traseu şi a programului de transport în baza cărora se efectuează serviciile regulate de transport de persoane între municipiul Bucureşti şi localităţile judeţului Ilfov, precum şi pentru prelungirea valabilităţii licenţelor de traseu şi a programului de transport public judeţean sau a programului de transport public local de persoane, în căzui în care procedura de atribuire a acestora a fost suspendată prin hotărâri ale instanţelor de judecată”
„Art. 1 - - Actualul program de transport în baza căruia se efectuează serviciile regulate de transport persoane între municipiul Bucureşti şi localităţile judeţului Ilfov îşi menţine valabilitatea până la rămânerea definitivă a hotărârilor instanţelor de judecată.
Art. 2. - La solicitarea operatorilor de transport care deţin licenţe de traseu valabile la data intrării în vigoare a prezentei ordonanţe de urgenţă pe traseele cuprinse în programul de transport de persoane prin servicii regulate între municipiul Bucureşti şi localităţile judeţului Ilfov, Autoritatea Rutieră Română - A.R.R. eliberează licenţe de traseu însoţite de graficele de circulaţie, pentru autobuzele deţinute şi nominalizate de către aceştia cu plata tarifului aferent, potrivit legii, până la rămânerea definitivă a hotărârilor instanţelor de judecată.
Art. 3. - În situaţiile în care procedura de atribuire a traseelor cuprinse în programul de transport public judeţean sau în programul de transport public local de persoane prin curse regulate a fost suspendată prin hotărâri ale instanţelor de judecată, se prelungeşte valabilitatea programului de transport judeţean sau a programului de transport public local de persoane prin curse regulate în vigoare şi a licenţelor de traseu aferente până la rămânerea definitivă a hotărârilor instanţelor de judecată, iar după această dată, până la data finalizării procedurilor de atribuire a traseelor cuprinse în programul de transport public judeţean sau în programul de transport public local de persoane prin curse regulate, conform hotărârilor definitive ale instanţelor de judecată.
Art. 4. - (1) La solicitarea operatorilor de transport care deţin licenţe de traseu valabile la data intrării în vigoare a prezentei ordonanţe de urgenţă pe traseele cuprinse în programele de transport public judeţean prevăzute la art. 3, Autoritatea Rutieră Română - A.R.R. prelungeşte valabilitatea licenţelor de traseu până la data finalizării procedurilor de atribuire în conformitate cu hotărârile definitive ale instanţelor de judecată, cu plata tarifului aferent, potrivit legii.
(2) La solicitarea operatorilor de transport care deţin licenţe de traseu valabile la data intrării în vigoare a prezentei ordonanţe de urgenţă, cuprinşi în programul existent de transport public local prevăzut la art. 3, consiliul local prelungeşte valabilitatea acestora până la data finalizării procedurilor de atribuire, în conformitate cu hotărârile definitive ale instanţelor de judecată, cu plata tarifului aferent, potrivit legii.
Art. 5. - În situaţia prevăzută la art. 4, caietele de sarcini şi contractele de delegare a gestiunii serviciilor de transport se prelungesc în consecinţă, în aceleaşi condiţii, pe perioada valabilităţii licenţelor de traseu, după caz, de către autoritatea competentă stabilită de Legea serviciilor de transport public local nr. 92/2007, cu modificările şi completările ulterioare.
Art. 6. - Programul de transport, documentaţia de atribuire, calendarul sesiunii de atribuire, precum şi condiţiile şi modalitatea de depunere a solicitărilor se vor afişa în maximum 60 de zile de la data hotărârilor definitive ale instanţelor de judecată, iar procedurile de atribuire vor fi finalizate în termenele prevăzute, conform prevederilor Legii nr. 92/2007, cu modificările şi completările ulterioare.
Art. 7. - Procedura şi modalitatea de prelungire a licenţelor de traseu pentru situaţiile prevăzute la art. 3 se stabilesc de către Autoritatea Rutieră Română - A.R.R., potrivit legii.”
Art. II. - La data intrării în vigoare a prezentei legi se abrogă Ordonanţa de urgenţă a Guvernului nr. 30/2013 pentru prelungirea valabilităţii licenţelor de traseu şi a programelor de transport public judeţean, publicată în Monitorul Oficial al României, Partea I, nr. 227 din 19 aprilie 2013, aprobată cu modificări prin Legea nr. 225/2013, cu modificările ulterioare.
Articol unic. - Se promulgă Legea privind aprobarea Ordonanţei de urgenţă a Guvernului nr. 63/2015 pentru prelungirea valabilităţii licenţelor de traseu şi a programului de transport în baza cărora se efectuează serviciile regulate de transport de persoane între municipiul Bucureşti şi localităţile judeţului Ilfov şi se dispune publicarea acestei legi în Monitorul Oficial al României, Partea I.
privind prospectele de emisiune a certificatelor de trezorerie cu discont şi a obligaţiunilor de stat de tip benchmark aferente lunii iunie 2016
Art. 1. - În vederea finanţării deficitului bugetului de stat şi refinanţării datoriei publice în luna iunie 2016 se aproba prosperele de emisiune a certificatelor de trezorerie cu discont şi a obligaţiunilor de stat de tip benchmark, în valoare nominală totală de 3.400 milioane lei, la care se poate adăuga suma de 360 milioane lei din alocările sesiunilor suplimentare de oferte necompetitive organizate exclusiv pentru instrumentele de tip benchmark, prevăzute în anexele nr. 1 şi 2, care fac parte integrantă din prezentul ordin.
a certificatelor de trezorerie cu discont lansate în luna iunie 2016
Art. 1. - În vederea finanţării deficitului bugetului de stat şi refinanţării datoriei publice în luna iunie 2016, Ministerul Finanţelor Publice anunţă lansarea unei emisiuni de certificate de trezorerie cu discont, astfel:
RO1617CTN082
26,06.2017
a obligaţiunilor de stat de tip benchmark lansate în luna iunie 2016
Art. 1. - În vederea finanţării deficitului bugetului de stat şi refinanţării datoriei publice în luna iunie 2016, Ministerul Finanţelor Publice anunţă redeschiderea emisiunilor de obligaţiuni de stat de tip benchmark cu scadenţă la 3, 5, 7,10 şi 15 ani şi organizarea de sesiuni suplimentare de oferte necompetitive (SSON), astfel:
R01521DBN041
r-rata cuponului.
Art. 5. - (1) La licitaţia de referinţă obligaţiunile de stat de tip benchmark pot fi cumpărate de către dealerii primari, care vor transmite oferte atât în cont propriu, cât şi în contul clienţilor, persoane fizice şi juridice.
(2) În cadrul SSON obligaţiunile de stat de tip benchmark pot fi cumpărate exclusiv de dealerii primari, care vor transmite oferte în nume şi cont propriu.
Art. 8. “ (1) Ofertele de cumpărare se transmit la Banca Naţională a României, ce acţionează în calitate de administrator al pieţei primare şi secundare a titlurilor de stat şi al sistemului de înregistrare/depozitare, în ziua licitaţiei de referinţă în intervalul orar 10.00-12.00, respectiv în ziua SSON în intervalul orar 10.00-11.00.
Art. 13. - Regimul fiscal al titlurilor de stat prevăzute la art. 1 este reglementat de legislaţia îh vigoare.
Văzând Referatul de aprobare al Direcţiei generale politici agricole şi industrie alimentară nr. 110.740 din 27 mai 2016, în conformitate cu prevederile Regulamentului de punere în aplicare (UE) 2016/761 al Comisiei din 13 mai 2016 de derogare de la Regulamentul de punere în aplicare (UE) nr. 809/2014 în ceea ce priveşte data finală pentru depunerea cererii unice, a cererilor de ajutor sau a cererilor de plată, data finală pentru notificarea modificărilor aduse cererii unice sau cererii de plată şi data finală pentru cererile de alocare a drepturilor la plată sau de creştere a valorii drepturilor la plată în cadrul schemei de plată de bază pentru anul 2016, ale Ordonanţei de urgenţă a Guvernului nr. 3/2015 pentru aprobarea schemelor de plăţi care se aplică în agricultură în perioada 2015-2020 şi pentru modificarea art. 2 din Legea nr. 36/1991 privind societăţile agricole şi alte forme de asociere în agricultură, aprobată cu modificări şi completări prin Legea nr. 104/2015, cu modificările şi completările ulterioare, în temeiul prevederilor art. 10 alin. (5) din Hotărârea Guvernului nr. 1.185/2014 privind organizarea şi funcţionarea Ministerului Agriculturii şi Dezvoltării Rurale, cu modificările şi completările ulterioare,
„(6) în sensul art. 6 alin. (2) şi al art. 8 alin. (1) lit. n) din ordonanţă, precum şi al art. 3 alin. (3) şi (4) din prezentul ordin, fermierul persoană fizică, pe de-o parte, şi persoana fizică autorizată/întreprinderea familială/întreprinderea individuală, pe de altă parte, având acelaşi titular, depun documentele care fac dovada utilizării terenului, prevăzute la alin. (2), pentru ambele forme de organizare, odată cu cererea unică de plată.”
„(4) Prin derogare de la prevederile alin. (1) şi (2) şi ale art. 2 lit. I), în anul 2016:
a) cererile unice de plată se depun până la data-limită de 10 iunie la centrele APIA. Cererile unice de plată pot fi depuse şi după data de 10 iunie, în termen de 25 de zile calendaristice, cu o reducere de 1% pentru fiecare zi lucrătoare a sumelor la care fermierul ar fi avut dreptul dacă cererea unică de plată ar fi fost depusă până la data de 10 iunie, potrivit prevederilor art. 13 alin. (1)din Regulamentul delegat (UE) nr. 640/2014 al Comisiei din 11 martie 2014 de completare a Regulamentului (UE) nr. 1.306/2013 al Parlamentului European şi al Consiliului în ceea ce priveşte Sistemul Integrat de Administrare şi Control şi condiţiile pentru refuzarea sau retragerea plăţilor şi pentru sancţiunile administrative aplicabile în cazul plăţilor directe, al sprijinului pentru dezvoltare rurală şi al ecocondiţionalităţii.
Solicitările depuse după această dată sunt inadmisibile, iar beneficiarului nu i se acordă niciun fel de plată sau de sprijin;
b) modificările la cererile unice de plată se depun până la data-limită de 10 iunie la centrele APIA, fără penalizări. Modificările acestora pot fi depuse şi după data-limită de 10 iunie, în termen de 25 de zile calendaristice, cu o reducere de 1% pentru fiecare zi lucrătoare a sumelor la care fermierul ar fi avut dreptul dacă cererea unică de plată şi/sau modificările cererii unice de plată ar fi fost depuse până la data-limită de 10 iunie.”
„(5) Dovezile verificabile privind îndeplinirea condiţiilor prevăzute la art. 6 alin. (5) lit. a) sau b) din ordonanţă pe care le prezintă persoanele juridice care nu sunt înregistrate la ONRC, prevăzute la art. 21 şi din ale/al căror acte de înfiinţare/act constitutiv/statut/regulament de organizare şi funcţionare al staţiunii de cercetare şi a celor aflate în subordinea universităţilor nu reiese activitatea agricolă, sunt, după caz, următoarele:
a) bilanţ contabil conform Legii contabilităţii nr. 82/1991, republicată, cu modificările şi completările ulterioare;
c) contul de execuţie a bugetului instituţiei publice şi al activităţilor finanţate integral sau parţial din venituri proprii.”
4. După articolul 48 se introduce un nou articol, articolul 481, cu următorul cuprins:
„Art. 481. - În cazul în care o parte din parcelele cultivate cu sămânţă de cartof sunt respinse de inspectoratul teritorial pentru calitatea seminţelor şi materialului săditor (ITCSMS), până pe data de 15 mai a anului următor anului de cerere curent, fermierul notifică APIA şi prezintă, după caz, documentul/ documentele de inspecţie în câmp, buletinul/buletinele de analiză pentru testarea virotică, documentul/documentele oficiale de certificare, pentru toate parcelele cultivate, emise de ITCSMS. În notificare fermierul va preciza parcela/parcelele afectată/afectate de viroză.”
5. La articolul 51, după alineatul (3) se introduce un nou alineat, alineatul (31), cu următorul cuprins:
„(31) Pentru cultura înfiinţată începând cu anul 2017, procentul din sămânţă certificată autohtonă utilizată este de minimum 5% din norma de semănat pe hectar.”
6. La articolul 52, după alineatul (3) se introduce un nou alineat, alineatul (31), cu următorul cuprins:
7. La articolul 53, după alineatul (4) se introduce un nou alineat, alineatul (41), cu următorul cuprins:
„(41) Pentru culturile înfiinţate începând cu anul 2017, procentul din sămânţă certificată autohtonă utilizată este de minimum 5% din norma de semănat pe hectar pentru fiecare specie în parte.”
8. La articolul 54, după alineatul (4) se introduce un nou alineat, alineatul (41), cu următorul cuprins:
9. La articolul 56, literele b) şi c) se modifică şi vor avea următorul cuprins:
„b) fac dovada comercializării unei producţii minime de 7,8 tone/ha, pe bază de contract cu o unitate de industrializare înregistrată pentru siguranţa alimentelor, potrivit prevederilor Ordinului ANSVSA nr. 111/2008, pe care îl prezintă la APIA împreună cu factura fiscală sau cu fila/filele din carnetul de comercializare a produselor din sectorul agricol, în cazul persoanelor fizice, până la data de 31 decembrie a anului de cerere;
c) unităţile de industrializare care exploatează suprafeţe cu livezi de meri fac dovada procesării producţiei proprii prevăzute la lit. b), până la data de 31 decembrie a anului de cerere, prin documente contabile interne.”
10. La articolul 74, alineatul (2) se abrogă.
Având în vedere Referatul de aprobare nr. 100.753/2016 al Direcţiei generale deşeuri, situri contaminate şi substanţe periculoase, în temeiul prevederilor:
Art. 1. - Se aprobă Procedura de autorizare pentru preluarea responsabilităţii gestionării deşeurilor de ambalaje, denumită în continuare Procedură, prevăzută în anexa care face parte integrantă din prezentul ordin.
Art. 2. - Garda Naţională de Mediu efectuează cel puţin o dată pe an controale tematice conform prevederilor legale în vigoare şi transmite comisiei de autorizare rezultatele controalelor efectuate, în termen de 30 de zile de la data efectuării acestora.
Art. 3. - (1) Operatorii economici care au depus documentaţii în vederea autorizării/reautorizării potrivit Ordinului ministrului mediului şi pădurilor, ai ministrului economiei, comerţului şi mediului de afaceri şi al ministrului administraţiei şi internelor nr. 2.742/3.190/305/2011 pentru aprobarea Procedurii, criteriilor de autorizare, reautorizare, revizuire, avizare anuală, emitere şi anulare a licenţei de operare, a procentajului minim de valorificare a deşeurilor de ambalaje preluate de la populaţie, a operatorilor economici în vederea preluării obligaţiilor privind realizarea obiectivelor anuale de valorificare şi reciclare a deşeurilor de ambalaje, precum şi pentru aprobarea componenţei şi atribuţiilor comisiei de autorizare, cu modificările ulterioare, anterior intrării în vigoare a prezentului ordin, dar nu au fost autorizaţi/reautorizaţi din cauza încetării aplicabilităţii acestuia, vor depune documentaţia refăcută conform prevederilor Procedurii aprobate prin prezentul ordin, cu excepţia prevederii de la cap. III art. 20 din Procedură, în termen de 30 de zile de la data intrării în vigoare a prezentului ordin.
pentru preluarea responsabilităţii gestionării deşeurilor de ambalaje
Art. 1. - Prin prezenta Procedură de autorizare pentru preluarea responsabilităţii gestionării deşeurilor de ambalaje (Procedură) se stabileşte autorizarea operatorilor economici prevăzuţi la art. 16 alin. (2) lit. b) din Legea nr. 249/2015, în vederea îndeplinirii cel puţin a obiectivelor anuale de valorificare sau incinerare în instalaţii de incinerare cu valorificare de energie şi, respectiv, de reciclare a deşeurilor de ambalaje prevăzute la art. 16 alin. (4) din Legea nr. 249/2015.
Art. 2. - Licenţa de operare se emite şi se anulează de către conducătorul autorităţii publice centrale pentru protecţia mediului, la propunerea comisiei de autorizare, denumită în continuare Comisia, cu avizul secretarului de stat cu atribuţii în domeniu, din cadrul aceleiaşi instituţii, în baza depunerii dosarului complet de autorizare, potrivit prevederilor prezentei Proceduri.
Art. 3. - Comisia are următoarele atribuţii:
a) verifică existenţa şi conţinutul documentelor din dosarul depus de solicitant conform prevederilor art. 16 şi 18 din cap. II;
b) propune acordarea/anularea licenţei de operare, după caz;
C) adoptă, prin decizie a preşedintelui Comisiei, Regulamentul de organizare şi funcţionare al Comisiei.
Art. 4. - Comisia are următoarea componenţă:
a) un reprezentant al direcţiei de specialitate cu atribuţii în domeniul gestionării deşeurilor din cadrul Ministerului Mediului, Apelor şi Pădurilor - membru, cu drept de vot:
b) un reprezentant al direcţiei de specialitate cu atribuţii în domeniul juridic, din cadrul Ministerului Mediului, Apelor şi Pădurilor - membru, cu drept de vot;
c) un reprezentant al direcţiei de specialitate cu atribuţii în domeniul economico-financiar, din cadrul Ministerului Mediului, Apelor şi Pădurilor - membru, cu drept de vot;
d) un reprezentant din cadrul Administraţiei Fondului pentru Mediu (AFM) - membru observator, fără drept de vot;
e) un reprezentant din cadrul Agenţiei Naţionale pentru Protecţia Mediului - membru, cu drept de vot;
f) un reprezentant din cadrul Gărzii Naţionale de Mediu - membru, cu drept de vot;
g) 2 reprezentanţi ai Ministerului Economiei, Comerţului şi Relaţiilor cu Mediul de Afaceri - membri, cu drept de vot;
h) un reprezentant al direcţiei generale de specialitate cu atribuţii în domeniul gestionării deşeurilor din cadrul Ministerului Mediului, Apelor şi Pădurilor, fără drept de vot, care asigură secretariatul Comisiei.
Art. 5. - Preşedintele Comisiei se alege dintre membrii acesteia cu majoritate de voturi din numărul total de membri.
Art. 6. - Componenţa nominală a Comisiei se stabileşte pe baza nominalizărilor primite din partea instituţiilor prevăzute la art. 4 lit. d)-g), în termen de 10 zile lucrătoare de la data intrării în vigoare a prezentei Proceduri, pentru un mandat de 12 luni, cu posibilitatea înnoirii mandatului sau înlocuirii persoanelor nominalizate.
Art. 7. - Reprezentanţii Ministerului Mediului, Apelor şi Pădurilor sunt nominalizaţi de către conducătorii direcţiilor de specialitate prevăzute la art. 4 lit. a)-c) şi h), în termen de 10 zile lucrătoare de la data intrării în vigoare a prezentei Proceduri, pentru un mandat de 12 luni, cu posibilitatea înnoirii mandatului sau înlocuirii persoanelor nominalizate.
Art. 8. - Reprezentanţii instituţiilor de la art. 4 lit. d)-g), precum şi conducătorii direcţiilor de specialitate prevăzute la art. 4 lit. a)-c) şi h) decid în termen de 10 zile lucrătoare de la data intrării în vigoare a prezentei Proceduri, pentru un mandat de 12 luni, cu posibilitatea înnoirii mandatului sau înlocuirii persoanelor nominalizate, şi câte un membru supleant care să facă parte din Comisia prevăzută la art. 2, iar în cazul în care membrii supleanţi sau persoanele desemnate conform art. 6 şi 7 nu pot participa la întrunirea Comisiei reprezentanţii instituţiei/direcţiei de specialitate au obligaţia să desemneze o altă persoană.
Art. 9. - Fiecare membru din Comisie, inclusiv membrii supleanţi, trebuie să semneze în cadrul primei şedinţe la care participă o declaraţie de confidenţialitate şi imparţialitate, care va fi înaintată şi păstrată la secretariatul Comisiei.
Art. 10.- Modelul declaraţiei menţionate la art. 9 este prevăzut în anexa nr. 4.
Art. 11. - Comisia se întruneşte ori de câte ori este cazul, la solicitarea preşedintelui Comisiei.
Art. 12. - Comisia este legal constituită în prezenţa a 2/3 din membri.
Art. 13. - Deciziile Comisiei se iau cu majoritate de voturi din numărul total de membri.
Art. 14. - Secretarul Comisiei redactează, la propunerea membrilor Comisiei, proiectul Regulamentului de organizare şi funcţionare al Comisiei, în termen de 10 zile lucrătoare de la constituirea Comisiei, care va cuprinde modul de lucru al acesteia.
Art. 15. - În termen de 5 zile de la redactarea Regulamentului de organizare şi funcţionare al Comisiei acesta se adoptă conform prevederilor art. 3 lit. c).
Art. 16. - Dosarul de autorizare cuprinde următoarele documente;
a) cerere4ip de acordare a licenţei de operare, potrivit anexei nr. 1 la Procedură;
d) certificatul constatator detaliat, eliberat cu cel mult 30 de zile înainte de data depunerii, de către Oficiul Naţional al Registrului Comerţului, în original, din care să rezulte acţionariatul societăţii, faptul că obiectul principal de activitate este în conformitate cu prevederile art. 26 lit. p), iar capitalul social subscris şi vărsat este de 400.000 lei;
e) cazierul fiscal valabil la data depunerii, din care să rezulte faptul că nu au fost săvârşite fapte sancţionate de legile fiscale, financiare, vamale şi nici fapte care privesc disciplina financiară;
g) dovada că acţionarii sunt numai operatori economici prevăzuţi la art. 16 alin. (1) din Legea nr. 249/2015, respectiv înregistrarea în calitate de contribuabili la AFM;
h) planul de operare conform cerinţelor prevăzute în anexa nr. 2 la Procedură;
Art. 17. - Dosarul de autorizare, conţinând toate documentele obligatorii menţionate la art. 16, se depune de către solicitant la sediul autorităţii publice centrale pentru protecţia mediului, în atenţia direcţiei generale de specialitate cu atribuţii în domeniul gestionării deşeurilor, în format material, în două exemplare şi în format electronic, un exemplar.
Art. 18. - Dosarul de autorizare va avea ordinea prezentată la art. 16, iar fiecare pagină din dosarul de autorizare va fi numerotată, iar pentru documentele prevăzute la lit. b) şi c) se certifică pentru conformitate.
Etapa de verificare a dosarului de autorizare, de emitere a licenţei de operare sau de respingere a dosarului de autorizare
Art. 19. - În cazul în care dosarul de autorizare cuprinde toate documentele şi informaţiile prevăzute la art. 16, în formatul şi conţinutul solicitat, în termen de 30 de zile de la data depunerii acestuia Comisia va informa solicitantul cu privire la decizia luată.
Art. 20. - Licenţa de operare se emite după ce operatorul economic solicitant depune la sediul autorităţii publice centrale pentru protecţia mediului, în atenţia direcţiei generale de specialitate cu atribuţii în domeniul gestionării deşeurilor, dovada achitării tarifului de emitere a licenţei de operare, în condiţiile Ordinului ministrului mediului şi dezvoltării durabile nr. 1.108/2007 privind aprobarea Nomenclatorului lucrărilor şi serviciilor care se prestează de către autorităţile publice pentru protecţia mediului în regim de tarifare şi cuantumul tarifelor aferente acestora, cu modificările şi completările ulterioare.
Art. 21. - Licenţa de operare se emite conform modelului prevăzut în anexa nr. 3 la Procedură.
Art. 22. - În cazul în care dosarul de autorizare nu cuprinde toate documentele şi informaţiile prevăzute la art. 16 sau acesta este prezentat sub un alt format decât cel prevăzut la art. 17 şi 18, Comisia va informa solicitantul cu privire la deficienţele constatate.
Art. 23. - În situaţia în care, în termen de 30 de zile de la primirea informării menţionate la art. 22, solicitantul nu remediază aceste deficienţe, solicitarea de autorizare se respinge.
Art. 24. - Solicitantul poate ataca decizia de respingere a dosarului de autorizare potrivit Legii contenciosului administrativ nr. 554/2004, cu modificările şi completările ulterioare.
Art. 25. - Solicitantul poate depune un nou dosar de autorizare, conform prevederilor de la cap. II după cel puţin 15 zile lucrătoare de la respingere, termen în care se obligă să remedieze deficienţele constatate la depunerea anterioară.
Obligaţii ale operatorilor economici autorizaţi
Art. 26. - Operatorii economici care au obţinut licenţa de operare au următoarele obligaţii:
a) să asigure şi să finanţeze, în numele operatorilor economici responsabili, colectarea, valorificarea sau incinerarea în instalaţii de incinerare cu valorificare de energie şi, respectiv, reciclarea deşeurilor de ambalaje, să raporteze modul de gestionare a acestora şi să atingă cel puţin obiectivele prevăzute în Legea nr. 249/2015 art. 16 alin. (4);
b) să încheie contracte/parteneriate sau alte forme de colaborare, în condiţiile legii, cu autorităţile executive ale unităţilor administrativ-teritoriale, pentru asigurarea colectării separate, valorificării sau incinerării în instalaţii de incinerare cu valorificare de energie şi, respectiv, reciclării deşeurilor de ambalaje din deşeurile municipale, în limita cantităţilor de ambalaje primare preluate prin contract de la operatorii economici responsabili;
c) să acţioneze fără discriminare şi să asigure desfăşurarea activităţii de gestionare a deşeurilor de ambalaje în mod transparent faţă de operatorii economici pentru care a preluat responsabilităţile;
d) să respecte tarifele declarate, în relaţia cu toţi operatorii economici pentru care au preluat responsabilitatea, orice modificare notificându-se Comisiei cu 15 zile înainte de aplicarea lui;
e) să încheie contracte cu colectorii autorizaţi să preia deşeuri de ambalaje şi cu operatorii economici autorizaţi pentru reciclarea şi/sau valorificarea, respectiv incinerarea în instalaţii de incinerare cu valorificare de energie, care acceptă condiţiile contractuale, în limita cantităţilor şi tipurilor de ambalaje preluate de la operatorii economici responsabili, cu respectarea principiului proximităţii;
f) să informeze în scris Comisia asupra oricărei schimbări a datelor care au stat la baza eliberării licenţei de operare, în termen de maximum 15 zile de la intrarea în vigoare a modificării;
g) să transmită, la solicitarea autorităţii publice centrale pentru protecţia mediului sau a unităţilor din subordonarea sau în coordonarea acesteia, informaţii referitoare la activitatea pentru care a obţinut licenţa de operare în vederea elaborării de studii, statistici ori pentru monitorizarea respectării prevederilor privind protecţia mediului şi pentru respectarea obligaţiilor privind raportările către Comisia Europeană, potrivit legii;
h) să transmită, la solicitarea Comisiei, orice informaţii referitoare la activitatea pentru care a obţinut licenţa de operare, în condiţiile legii;
i) să depună toate diligentele pentru îndeplinirea cerinţelor prevăzute în planul de operare din anexa nr. 2;
j) să pună la dispoziţia organelor de control abilitate potrivit legii toate documentele solicitate conform prevederilor legale în vigoare;
k) să efectueze anual auditul financiar extern conform Standardului român de audit financiar CECAR şi auditul operaţional extern, conform cerinţelor minime prezentate în anexa nr. 5 aferente activităţilor desfăşurate efectuate de auditori independenţi, şi să transmită Comisiei, până la 1 septembrie anul următor, rezultatele acestora;
l) să transmită, până la 15 septembrie anul următor, operatorilor economici pentru care au preluat responsabilitatea rezultatul auditului financiar extern şi al celui operaţional extern realizate pentru anul anterior;
m) să afişeze pe site-ul propriu lista cu operatorii economici pentru care au preluat responsabilitatea, precum şi tarifele declarate în relaţia cu toţi operatorii economici pentru care au preluat responsabilitatea;
n) să reinvestească eventualul profit în aceleaşi tipuri de activităţi întreprinse în vederea îndeplinirii responsabilităţilor care le revin operatorilor economici prevăzuţi la art. 16 alin. (1) din Legea nr. 249/2015;
o) să acţioneze fără discriminare faţă de materialele de ambalaj propuse spre contractare de către oricare operator economic responsabil;
p) să aibă ca scop numai desfăşurarea activităţilor necesare pentru îndeplinirea responsabilităţilor care le revin operatorilor economici prevăzuţi la art. 16 alin. (1) din Legea nr. 249/2015 şi raportarea informaţiilor referitoare la gestionarea ambalajelor şi a deşeurilor de ambalaje;
q) să depună la Comisie, cu 60 de zile înainte de expirare, un nou plan de operare, conform cerinţelor prevăzute în anexa nr. 2 la Procedură, valabil pentru următorii 3 (trei) ani.
Art. 27. - (1) Anularea licenţei de operare se face în cazurile prevăzute la art. 26 alin. (4) din Legea nr. 249/2015,
(2) Licenţa de operare se anulează de către conducătorul autorităţii publice centrale pentru protecţia mediului, la propunerea Comisiei, cu avizul secretarului de stat cu atribuţii în domeniu, începând cu data de 1 ianuarie a anului următor.
(3) Operatorul economic căruia i s-a anulat licenţa de operare este obligat ca în decurs de maximum 30 de zile să comunice în scris acest lucru tuturor operatorilor economici prevăzuţi la art. 16 alin. (1) din Legea nr. 249/2015 pentru care au preluat responsabilitatea gestionării deşeurilor de ambalaje şi să le transmită situaţia îndeplinirii obiectivelor până la acea dată.
Art. 28. - Anexele nr. 1-5 fac parte integrantă din prezenta procedură.
Subscrisa, ..........................................., cu sediul social în ..........................................., str. ........................................... nr. .... bl. ...., ap. ...., judeţul/sectorul ..........................................., înregistrată la cu nr. cod unic de înregistrare nr. ...../............., cont bancar nr. ..........................................., deschis la sucursala ..........................................., telefon ..........................................., fax ..........................................., e-mail ..........................................., reprezentată prin ..........................................., în calitate de reprezentant legal, solicită acordarea licenţei de operare în vederea preluării responsabilităţilor gestionării deşeurilor de ambalaje, inclusiv a îndeplinirii cel puţin a obiectivelor anuale de valorificare sau incinerare în instalaţii de incinerare cu valorificare de energie şi, respectiv, de reciclare a deşeurilor de ambalaje prevăzute în Legea nr. 249/2015 privind modalitatea de gestionare a ambalajelor şi a deşeurilor de ambalaje şi în Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare.
Anexăm documentele specifice prevăzute în Ordinul ministrului mediului, apelor şi pădurilor şi al ministrului economiei, comerţului şi relaţiilor cu mediul de afaceri nr. 932/481/2016 pentru aprobarea Procedurii de autorizare pentru preluarea responsabilităţii gestionării deşeurilor de ambalaje.
PLANUL DE OPERARE
realizat pe o perioadă de 3 ani care conţine responsabilităţile operatorilor economici
Include obligatoriu îndeplinirea următoarelor cerinţe:
a) cantităţile anuale de ambalaje estimate a fi introduse pe piaţă pentru care se îndeplinesc responsabilităţile, distinct pentru ambalajele primare, secundare şi terţiare şi pentru tipuri de materiale;
b) cantităţile anuale de deşeuri de ambalaje estimate a fi colectate, reciclate şi valorificate distinct din comerţ/industrie şi din gospodăriile populaţiei pe tipuri de materiale;
c) modul de organizare şi finanţare a gestionării deşeurilor de ambalaje pentru care se îndeplinesc responsabilităţile pentru realizarea cel puţin a obiectivelor anuale de valorificare sau incinerare în instalaţii de incinerare cu valorificare de energie şi, respectiv, de reciclare a deşeurilor de ambalaje prevăzute în Legea nr. 249/2015 privind modalitatea de gestionare a ambalajelor şi a deşeurilor de ambalaje şi în Ordonanţa de urgenţă a Guvernului nr. 196/2005 privind Fondul pentru mediu, aprobată cu modificări şi completări prin Legea nr. 105/2006, cu modificările şi completările ulterioare;
d) tarifele plătite de către operatorii economici prevăzuţi la art. 16 alin. (1) din Legea nr. 249/2015;
e) modul de calcul al tarifelor, distinct pentru deşeurile de ambalaje din comerţ/industrie şi pentru deşeurile de ambalaje din deşeurile menajere astfel încât să fie acoperite totalitatea costurilor de gestionare a deşeurilor pentru ambalajele pentru care au preluat responsabilităţile ţinând seama şi de valoarea materialelor din deşeurile de ambalaje;
f) modul de colaborare, în condiţiile legii, cu autorităţile administraţiei publice locale, pentru asigurarea colectării separate, valorificării sau incinerării în instalaţii de incinerare cu valorificare de energie şi, respectiv, reciclării deşeurilor de ambalaje din deşeurile menajere în instalaţii de incinerare cu valorificare de energie, în limita cantităţilor preluate prin contract de la operatorii economici prevăzuţi la art. 16 alin. (1) din Legea nr. 249/2015;
g) procedura de selecţie a operatorilor economici cu care se are în vedere încheierea de contracte pentru gestionarea deşeurilor de ambalaje.
Pentru ..........................................., din localitatea ..........................................., str. ........................................... nr. ..., judeţul/sectorul ..........................................., înregistrată la ..........................................., cu nr. ........., cod unic de înregistrare nr. ....../ ..........................................., în vederea preluării responsabilităţilor gestionării deşeurilor de ambalaje, inclusiv a îndeplinirii cel puţin a obiectivelor anuale de valorificare sau incinerare în instalaţii de incinerare cu valorificare de energie şi, respectiv, de reciclare a deşeurilor de ambalaje prevăzute la art. 16 alin. (4) din Legea nr. 249/2015 privind modalitatea de gestionare a ambalajelor şi a deşeurilor de ambalaje, emisă în baza Ordinului ministrului mediului, apelor şi pădurilor şi al ministrului economiei, comerţului şi relaţiilor cu mediul de afaceri nr. 932/481/2016 pentru aprobarea Procedurii de autorizare pentru preluarea responsabilităţii gestionării deşeurilor de ambalaje.
Data emiterii: .............
Declaraţia de confidenţialitate şi imparţialitate a membrilor Comisiei de autorizare
Subsemnatul, ..........................................., declar că sunt de acord să particip la procesul emiterii/acordării/anulării licenţei de operare în
cazul operatorilor economici care se supun prevederilor Ordinului ministrului mediului şi pădurilor, al ministrului economiei, comerţului şi relaţiilor cu mediul de afaceri nr. 932/481/2016 pentru aprobarea Procedurii de autorizare pentru preluarea responsabilităţii gestionării deşeurilor de ambalaje.
Denumirea instituţiei publice în care îşi desfăşoară activitatea: ...........................................
Cerinţe minime pentru auditul operaţional
Programul de audit pentru auditarea operatorilor economici autorizaţi definiţi în prezentul ordin trebuie să cuprindă următoarele cerinţe minime:
- verificarea îndeplinirii obligaţiilor descrise la cap. IV din procedură;
- verificarea acurateţei raportărilor privind îndeplinirea cel puţin a obiectivelor anuale de valorificare sau incinerare în instalaţii de incinerare cu valorificare de energie şi, respectiv, de reciclare a deşeurilor de ambalaje;
- verificarea conformităţii raportărilor în relaţia cu generatorii de deşeuri de ambalaje, colectorii de deşeuri sau valorificatorii de deşeuri;
- determinarea riscurilor care ar putea apărea în activitatea operatorilor economici licenţiaţi;
- determinarea discrepanţelor dintre datele evaluate la nivel intern şi cele raportate către autorităţile de mediu;
- verificarea proceselor interne pentru fiecare tip de activitate;
- verificarea existenţei controalelor efectuate de către autorităţile de mediu;
- verificarea respectării elementelor din autorizaţia de mediu, după caz.
Raportul de audit va cuprinde cel puţin următoarele elemente:
- modul de îndeplinire a fiecăreia dintre obligaţiile descrise la cap. IV din procedură;
- dacă operatorul economic şi-a îndeplinit cel puţin obiectivele anuale de valorificare sau incinerare în instalaţii de incinerare cu valorificare de energie şi, respectiv, de reciclare a deşeurilor de ambalaje conform prevederilor art. 16 alin. (4) din Legea nr. 249/2015 privind modalitatea de gestionare a ambalajelor şi a deşeurilor de ambalaje;
- dacă s-au respectat prevederile legislaţiei de mediu în domeniu;
- dacă s-a asigurat transparenţa faţă de toţi operatorii economici pentru care au preluat responsabilitatea;
- riscurile la care se expun şi modul lor de remediere;
- elementele care împiedică operatorul economic autorizat să îşi îndeplinească obiectivele de valorificare sau incinerare în instalaţii de incinerare cu valorificare de energie şi, respectiv, de reciclare a deşeurilor de ambalaje.
Art. I. - Anexa la Ordinul preşedintelui Agenţiei Naţionale de Administrare Fiscală nr. 3.631/2015 pentru aprobarea competenţei teritoriale de administrare, publicat în Monitorul Oficial al României, Partea I, nr. 939 din 18 decembrie 2015, se modifică după cum urmează:
1. La punctul VII „DIRECŢIA GENERALĂ REGIONALĂ A FINANŢELOR PUBLICE GALAŢI”, poziţia 3 „Administraţia Judeţeană a Finanţelor Publice Constanţa” şi unităţile administrativ-teritoriale arondate acesteia se modifică conform anexei nr. 1
2. La punctul VII „DIRECŢIA GENERALĂ REGIONALĂ A FINANŢELOR PUBLICE GALAŢI”, poziţia 3.4 „Serviciul Fiscal Orăşenesc Hârşova” şi unităţile administrativ-teritoriale arondate acestuia se modifică conform anexei nr. 2.
Unitatea fiscală care funcţionează în subordinea direcţiei generale regionale a finanţelor publice (denumire şi adresă)
„3. Administraţia Judeţeană a Finanţelor Publice Constanţa, municipiul Constanţa, str. I.G. Duca nr. 18
6. Năvodari
15. Mihail Kogălniceanu
16. Nicolae Bălcescu
17. Târguşor
18. Grădina”
„3.4. Serviciul Fiscal Orăşenesc Hârşova, oraşul Hârşova, Str. Vadului nr. 27A, bl.V8M, sc. B, parter
Preluată de la Administraţia Judeţeană a Finanţelor Publice Constanţa
10. Pantelimon”
privind supravegherea sucursalelor societăţilor de asigurare din state terţe
În urma deliberărilor Consiliului Autorităţii de Supraveghere Financiară din cadrul şedinţei din data de 24 mai 2016, în conformitate cu prevederile art. 2 alin, (1) lit. b), art. 3 alin. (1) lit. b) şi art. 6 alin. (2) din Ordonanţa de urgenţă a Guvernului nr. 93/2012 privind înfiinţarea, organizarea şi funcţionarea Autorităţii de Supraveghere Financiară, aprobată cu modificări şi completări prin Legea nr. 113/2013, cu modificările şi completările ulterioare,
Art. 1. - Prevederile prezentei norme se aplică societăţilor prevăzute la art. 1 alin. (1) lit. c) din Legea nr. 237/2015 privind autorizarea şi supravegherea activităţii de asigurare şi reasigurare, care intenţionează să desfăşoare activitatea de asigurare şi reasigurare pe teritoriul României în conformitate cu cap. X din Legea nr. 237/2015.
Art. 2. - Prezenta normă pune în aplicare Ghidul Autorităţii Europene de Supraveghere pentru Asigurări şi Pensii Ocupaţionale privind supravegherea sucursalelor întreprinderilor de asigurare din ţările terţe, prevăzut în anexa*) care face parte integrantă din prezenta normă.
Art. 3. - Termenii şi expresiile utilizate în prezenta normă au semnificaţiile prevăzute în Legea nr. 237/2015 şi în prevederile legale aplicabile.
Art. 4. - Nerespectarea prevederilor prezentei norme se sancţionează potrivit prevederilor art. 163 din Legea nr. 237/2015.